เรื่องร้องเรียน: เรียน กรุงเทพมหานคร เรื่อง  ขอร้องเรียนความเดือดร้อนเนื่องจากมีการปิดขวางทางสาธารณะประโยชน์  ณ ตำแหน่ง พิกัด 13.745689, 100.617885  เนื่องจากซอยรามคำแหง24 แยก8 แขวงหัวหมาก เขตบางกะปิ ซึ่งสถานที่ดังกล่าวเป็น “ทางสาธารณประโยชน์” (รายละเอียดตามภาพประกอบ) ปรากฎว่ามีบุคคล  ใช้ที่สาธารณะ  วางสิ่งของ และปลูกต้นไม้  วางไม้กระถาง เลี้ยงนก วางกรงนก  และวัสดุเหลือใช้  ปิดขวางช่องทาง  ทำให้ไม่สามารถใช้ทางสาธารณะประโยชน์เดินผ่านเข้าออกได้     อีกทั้ง เจ้าหน้าที่ของการประปานครหลวง ผู้จดมิเตอร์ประปารายเดือน ก็ไม่กล้าเดินเข้ามาเพราะ ช่องทางเดิน รก และมีต้นไม้ปลูกขวางทาง และกลัวอันตรายจากสัตว์เลื้อยคลาน   ประเภทงู ตะขาบและยังเป็นแหล่งเพาะพันธุ์ยุง  มียุงชุกชุม เป็นบ่อเกิดของเชื้อโรค  จึงขอความกรุณาทางเจ้าหน้าที่ช่วยประสานงาน และดำเนินการแจ้ง ผู้เกี่ยวข้อง เพื่อทำให้ทางสาธารณะประโยชน์ สะอาดเรียบร้อย ใช้เป็นทางเดินได้ต่อไป  จึงเรียนมาเพื่อโปรดดำเนินการ ขอแสดงความนับถือ
การดำเนินการของเจ้าหน้าที่: ฝ่ายเทศกิจ ได้ลงพื้นที่ตรวจสอบกรณีดังกล่าวแล้ว ในเบื้องต้นได้ประชาสัมพันธ์ พร้อมทั้ง แจ้งให้เจ้าของบ้านฯ ดำเนินการแก้ไข จัดระเบียบสิ่งของต่างๆ เช่น กระถางต้นไม้ กรงนกและวัสดุเหลือใช้อื่นๆ ให้เป็นระเบียบเรียบร้อย รวมถึง ตัดแต่งกิ่งไม้และต้นหญ้าที่ขึ้นปกคลุมทางเดินให้สะอาด เพื่อเปิดทางให้สามารถเดินผ่านเข้า-ออก ได้อย่างสะดวก และปลอดภัยจากสัตว์เลื้อยคลานทั้งหลาย อย่างไรก็ดีจักได้ให้เจ้าหน้าที่คอยติดตามตรวจสอบและกวดขันอย่างต่อเนื่อง เพื่อความเป็นระเบียบเรียบร้อย และบรรเทาปัญหาความเดือดร้อนของประชาชนให้หมดไป
ความเห็นของผู้แจ้ง: ขอขอบคุณเจ้าหน้าที่ ผู้เกี่ยวข้องในการแก้ปัญหาทุกท่านเป็นอย่างสูง ที่ได้ช่วยแก้ปัญหาความเดือดร้อนให้กับประชาชนในพื้นที่ครับ  อย่างไรก็ตามผมเข้าใจว่า ผู้ที่เป็นเจ้าของบ้าน ได้แก้ปัญหาให้ผู้แจ้งได้บรรเทาความเดือดร้อนไประดับหนึ่ง แต่ผมก็เกรงว่าปัญหาจะกลับมาอีก จะขอรบกวนท่านเจ้าหน้าที่ช่วยผ่านมาดูแลให้ด้วยนะครับ  ขอขอบพระคุณมากครับ
พื้นที่: แขวงหัวหมาก เขตบางกะปิ กรุงเทพมหานคร